MFMF

MFMF (digayakan sebagai MFMF.) ialah kumpulan penulis lagu dan penerbit rakaman Malaysia, terdiri daripada Brendan Lim, Justin Seow dan Wee Zhen Yong. Portfolio mereka terdiri daripada artis-artis terkenal seperti Yuna, Hael Husaini dan Nabila Razali. Trio ini mendapat pengiktirafan meluas pada 2020 menerusi lagu "Peluang Kedua" hasil nukilan bersama Hael dan dipersembahkan oleh Nabila.

Sejarah
MFMF. ialah singkatan bagi Music For My Friends, ditubuhkan pada 2018 sebagai trio yang terdiri daripada duo Spuds yang dianggotai oleh Wee Zhen Yong dan Justin Seow dan penerbit, Brendan Lim atau Kuizz. Ketiga-tiga mereka kesemuanya pernah bergerak sendiri dalam pelbagai cabang kerjaya.

Di awal penglbatan mereka dalam bidang muzik, MFMF. bergiat aktif dalam penciptaan lagu dan lirik berbahasa Inggeris. Zhen dan Justin yang bergerak di bawah nama Spuds pernah bekerjasama dengan Aina Abdul menerusi lagu "Ghost". Single pertama ciptaan mereka ialah "Flashes" yang menampilkan Bil Musa, diikuti oleh "Passin' Thru" menampilkan Daiyan Trisha.

Pada tahun 2020, mereka mengarang dan menulis lagu "Stop Lah So Being Cute" yang dipersembahkan oleh Harith Zazman dan Loca B yang dikeluarkan pada 18 Jun. Pada April 2020, MFMF. melancarkan lagu bertajuk "Goodbye" yang menggandingkan penyanyi Korea-Amerika, Annale; penyanyi Filipina, Iñigo Pascual dan pemain gitar Brazil, Mateus Assato. Proses rakaman lagu ini dijalankan pada September 2020.

Pada Disember 2021, MFMF kini melebarkan sayap mereka ke pasaran antarabangsa dengan melancarkan single terbaharu, "Rindu" dalam tiga bahasa iaitu bahasa Melayu, Mandarin dan Korea. 3 versi bahasa lagu ini diterbitkan bagi mengetengahkan budaya Malaysia kepada masyarakat luar. Lagu ini turut menampilkan bersama dua penyanyi, Airliftz dan Alex Ungku.

Ahli kumpulan
 Brendan Lim – komposer, penulis lirik, penerbit rakaman 
 Justin Seow – komposer, penulis lirik, penerbit rakaman
 Wee Zhen Yong – komposer, penulis lirik, penerbit rakaman 

Diskografi penerbitan
 Tajuk Tahun Penyanyi "Flashes"2019 Bil Musa "Passin' Thru"  Daiyan Trisha "Summer Lover" Alex Ungku "Too Much Love"  "Pixels" 2020 Ili Ruzanna, Asyrfnsir "Peluang Kedua" Nabila Razali "Stop Lah Being So Cute" Harith Zazman, Loca B "Tak Tahu" Harith Zazman, TujuLoca "Lara" Hael Husaini, Naim Daniel, Haqiem Rusli "Kais Pagi Kais Petang" 2021 Andi Bernadee "Crush" Haziq, Asyrfnsir "Goodbye" Annale, Iñigo Pascual, Mateus Assato "Tonight" Talitha, Resort "Tetap Aku Cinta" Ara Johari "Rindu" 

Rujukan

Pautan luar


Kategori:Kumpulan muzik Malaysia
Kategori:Kumpulan pop Malaysia
Kategori:Penggubah lagu Malaysia
Kategori:Penulis lirik Malaysia
Kategori:Penerbit rakaman Malaysia
Kategori:Kumpulan muzik ditubuhkan pada tahun 2018